**ELŐTERJESZTÉS**

**A KÉPVISELŐ-TESTÜLET**

**2020. szeptember 4.-i rendkivüli ülésére**

**Előterjesztés**

**Tájékoztató a Piac üzemeltetés kérdéséről szól egyeztetés helyzetéről**

**A napirendet tárgyaló ülés dátuma**: 2020.09.04.

**A napirendet tárgyaló ülés**: Képviselő-testület

**Az előterjesztést készítette**: jegyző

**Előterjesztő**: Polgármester

**A napirendet tárgyaló ülés típusa**: nyílt / zárt

**A napirendet tárgyaló ülés típusa**: rendes / rendkívüli

**A határozat elfogadásához szükséges többség típusát**: egyszerű / minősített

**A szavazás módja**: nyílt / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: ------**

**2. Jogszabályi hivatkozások**:

**3.Költségkihatások és egyéb szükséges feltételeket, illetve megteremtésük javasolt forrásai:**

Nincs

**4. Tényállás bemutatása:**

Telki község Önkormányzata 2013. december 30-án megállapodást írt alá a Hambuch Bt-vel a Telki Pajta épületében helyi termelői piac üzemeltetéséről.

2019. évben az önkormányzat önálló intézményt hozott létre Kodolányi János Közösségi Ház és Könyvtár megnevezéssel, amely intézménynek helyt adó Telki Petőfi u 2-4. szám ( Telki 83 hrsz ) ingatlanvagyon az intézmény működéséhez szükséges vagyonnak minősül, melynek esetében az önkormányzati fenntartású intézmények működéséhez szükséges helyiség, intézményi vagyon felett a bérbeadási jogokat az intézményvezető gyakorolja. A Kodolányi János Közösségi Ház és Könyvtár esetében a Közösségi Ház vezetője.

Tekintettel arra, hogy a Termelői Piacnak helyt adó Telki, Petőfi u. 2-4. szám alatti ingatlan területe feletti bérbeadói jog gyakorlása a Közösségi Ház intézményvezetőjének hatáskörébe tartozik, így a piac üzemeltetésére szóló **megállapodás felülvizsgálata vált szükséges**.

A felülvizsgálat keretében két kérdést kellett megvizsgálni:

1. A termelői piac fenntartói és üzemeltetői személyének esetleges módosítása és
2. A termelői piacnak helyt adó ingatlan helyiség használati konstrukciójának kérdése

A képviselő-testület 2020. június 30-i ülésén 52/2020.(VI.30.) számú határozatával döntött arról, hogy kezdeményezi a Hambuch Bt-vel és a Kokukk Egyesülettel kötött Piac üzemeltetésre vonatkozó megállapodás megszüntetését az intézményi helyiséghasználat rendszerében történt módosítás miatt. Egyben további egyeztetést kezdeményez a Piac Üzemeltető Hambuch Bt-vel és a Kokukk Egyesülettel a üzemeltetés további kereteiről, új megállapodás megkötéséről

Az elmúlt hetek egyeztetései alapján a korábbi megállapodás átdolgozásra került és elkészült egy új tervezet, melyet egyeztetés céljából megküldtünk az Piac Üzemeltető részére.

A tegnapi nap folyamán a KOKUKK egyesület képviselője jelezte, hogy a jelenlegi üzemeltető ( Hambuch Bt. ) nem szeretné tovább vállalni az üzemeltetést, így egyelőre nincs további üzemeltetője a piacnak. Jelenleg a piacon árusító egyik vállalkozással egyeztetnek arról, hogy fel-e vállalná a Kokukk közreműködésével a Piac üzemeltetését.

A jelenlegi egyeztetés itt áll, várjuk a Kokukk visszajelzését a további együttműködés lehetőségéről.

Telki, 2020. szeptember 3.

 Deltai Károly

 polgármester

**Határozati javaslat**

**Telki község**

**Képviselő-testülete Önkormányzat**

**/2020.(IX. ) Önkormányzat határozata**

**Tájékoztató a Piac üzemeltetés kérdéséről szól egyeztetés helyzetéről**

A képviselő-testület tudomásul vette a Piac üzemeltetés kérdéseiről szóló egyeztetés jelenlegi állásáról szóló tájékoztatót.

**Felelős:** Jegyző

**Határidő:** azonnal